b"\n_START_ARTICLE_\nOu de pasqua (virtual)\n_START_PARAGRAPH_\nUn ou de pasqua virtual \xc3\xa9s un missatge ocult, o una capacitat amagada, contingut en un objecte, com una pel\xc2\xb7l\xc3\xadcula, un disc compacte, DVD, programa inform\xc3\xa0tic, o videojoc. L'origen del terme \xc3\xa9s sovint atribu\xc3\xaft falsament a la pel\xc2\xb7l\xc3\xadcula El retorn dels morts vivents, per\xc3\xb2 molt abans del llan\xc3\xa7ament d'aquesta, el videojoc de Atari: Adventure de 1978, contenia el primer ou de pasqua virtual que es coneix, introdu\xc3\xaft pel programador Warren Robinett (el seu propi nom)._NEWLINE_Entre els programadors, sembla haver-hi una motivaci\xc3\xb3 a deixar una marca personal, gaireb\xc3\xa9 un toc art\xc3\xadstic sobre un producte intel\xc2\xb7lectual, el qual \xc3\xa9s per naturalesa est\xc3\xa0ndard i funcional. Per\xc3\xb2 el motiu de Warren Robinett sembla haver estat el d'obtenir reconeixement pel seu treball, perqu\xc3\xa8 en aquells temps no se'ls donava cr\xc3\xa8dit, als programadors de videojocs. \xc3\x89s una acci\xc3\xb3 an\xc3\xa0loga a la de Diego Rivera en incloure's en els seus murals, o a la d'Alfred Hitchcock col\xc2\xb7locant-se com extra en les seves pr\xc3\xb2pies pel\xc2\xb7l\xc3\xadcules.\n_START_SECTION_\nOus de pasqua en ordinadors\n_START_PARAGRAPH_\nEn en els ordinadors, els ous de pasqua s\xc3\xb3n missatges, gr\xc3\xa0fics, efectes de so, o canvis inusuals en el comportament dels programes, que es produ\xc3\xafxen despr\xc3\xa9s d'introduir certs comandos no documentats, clics amb el ratol\xc3\xad, o combinacions de tecles. Es va utilitzar inicialment el terme ou de pasqua per a descriure als missatges ocults en el codi objecte d'un programa per diversi\xc3\xb3, i que nom\xc3\xa9s podien trobar aquells que desencadellaven o navegaven pel codi.\n_START_SECTION_\nOus de pasqua en discos compactes o DVD\n_START_PARAGRAPH_\nAlguns discos compactes tenen continguts ocults que poden considerar-se ous de pasqua. Exemples en s\xc3\xb3n les pistes ocultes en un disc musical. Un altre s\xc3\xb3n els tr\xc3\xa0ilers, documentals o escenes esborrades d'una pel\xc2\xb7l\xc3\xadcula, continguts en un DVD, a qu\xc3\xa8 pot accedir-se manipulant els men\xc3\xbas interactius."